Saya mau tau Laporan polis dari Isu Pakatan Rakyat tubuh kerajaan 2008. Jelaskan dalam bahasa melayu

Ekoran pendedahan Zahrain, beberapa laporan polis dibuat oleh pemuda UMNO negeri. Pada 22 Mac 2010, pembuda UMNO Kedah membuat laporan polis berhubung Anwar memperalatkan nama Yang di-Pertuan Agong dan Angkatan Tentera Malaysia (ATM) ketika merancang mengambil alih kerajaan pada 16 Sept 2008. Ketuanya Badrolhisham Hashim bersama 50 ahli Pemuda UMNO itu dan Pemuda Barisan Nasional (BN) membuat laporan di Balai Polis Alor Setar. Tindakan Anwar dianggap menghina Sultan Mizan Zainal Abidin.

Puteri UMNO dan Majlis Gabungan NGO Pembela Negara (Magaran) membuat laporan di IPD Sentul dan IPD Gombak. Ketua Pemuda UMNO Perak,  Maslin Sham Razman mendesak supaya Anwar dikenakan tindakan di bawah Akta Keselamatan Dalam Negeri (ISA) kerana 'mengisytiharkan perang' terhadap Yang di-Pertuan Agong sebagaimana Al Maunah. Maslin membuat laporan di Balai Polis Sungai Senam., Ipoh.

Pemuda UMNO Melaka diketuai Hasnoul Hisyam Mat Hashim membuat laporan di Balai Polis Melaka Tengah .Mohd. Suhaimi Sulong mengetuai lebih 20 Pemuda UMNO membuat laporan di IPD Kuantan. Naib Ketua Puteri UMNO, Shahanim Mohamad Yusoff melihat Anwar cubab mempersendakan institusi diraja.